**EKL Kurssituki**

EKL:n kurssituki on suunnattu EKL-Yhdistyksille ja Piireille sekä Pro Senioreiden kerhoille heidän itsensä järjestämistä koulutuksista aiheutuneiden kulujen kattamiseen. Näitä kuluja ovat esimerkiksi kouluttajien palkkiot ja matkakulut, tilavuokrat, koulutusmateriaalit sekä koulutuksista tiedottaminen. Suuremmat välinehankinnat (esimerkiksi tietokoneet) sekä muiden järjestämiin koulutuksiin osallistumiset eivät kuulu tämän tuen piiriin.

Kurssitukea haetaan kaksi kertaa vuodessa, syyskaudelle ja kevätkaudelle. Tukien hakuajat ovat huhti-toukokuu (syksyn tuet) ja loka-marraskuu (kevään tuet). Hakuilmoitus tarkkoine hakupäivineen lähetetään kirjepostina kaikkiin EKL-Yhdistyksiin ja siitä tiedotetaan EKL:n eri tiedotuskanavissa. Tuet haetaan valmiilla hakulomakkeilla, joita on saatavilla EKL:n kotisivuilla. Hakemukseen tulee kirjata kurssit, niiden tavoitteet sekä haettavat tunnit kurssien keston mukaan. Kurssituet myönnetään opetustunteina, ei euromääräisinä. Kurssitukipäätös lähetetään parin viikon sisällä hakuajan päättymisen jälkeen tukihakemukseen merkitylle yhteyshenkilölle.

Toteutunut kurssi raportoidaan raportointilomakkeella, johon liitetään kurssin ohjelma ja osallistujalista. Myönnetyistä ja toteutuneista kurssitunneista maksetaan tukea 50 % kurssin kustannusten enimmäishinnasta, joka on 32 €. Jos kurssin kulut ovat pienemmät kuin tuntiperusteinen korvaus, korvataan 50 % kurssin kokonaiskuluista. Vuonna 2018 haettiin tukea 439:lle kurssille reilusta 50:stä EKL-Yhdistyksestä tai Piiristä. Myös EKL:n toteuttamat kurssit kuuluvat pääsääntöisesti TSL:n kurssitukijärjestelmän piiriin.

EKL:n välittämän kurssituen taustalla on laki vapaasta sivistystyöstä, jolla mm. pyritään takaamaan tasapuoliset mahdollisuudet opiskeluun myös työelämän ulkopuolella. Lain toteuttamiseksi on Opetus- ja Kulttuuriministeriöllä ja Opintokeskukset ry:llä voimassa kurssitoiminnan sopimusjärjestelmä. Työväen Sivistysliitto TSL saa yhtenä Suomalaisena opintokeskuksena käyttöönsä sopimusjärjestelmän mukaista euromääräistä tukea. Tuki jaetaan opetustunteina. TSL:llä on käytössään vuosittain noin 26 000 tuntia. EKL on kurssitukijärjestelmässä mukana sopimuskumppanina ja saa vuosittain jaettavakseen noin 5 000 tuntia (5 050 tuntia vuonna 2019).

Kaikki kurssitukien hakemiseen ja raportointiin tarvittavat lomakkeet sekä hakuohjeet ovat saatavilla EKL Koulutuksen sivustoilla.